Иако се радило о А-филму, са афирмираним глумцима и прворазредним сценаристима, нико од оних то је био укључен у продукцију није очекивао да "Казабланка" постане нешто више од просека, јер се радило о једном од десетака сценарија који су се продуцирали у Холивуду сваке године. Филм је након првог приказивања имао осредњи успех, понајвише зато што је био пожурен како би се искористила праћеност савезничке инвазије у Северној Африци неколико недеља раније. Ипак, упркос мењању сценариста који су махнито адаптирали нереализовани позоришни комад и једва држали корак с продукцијом, и Богартову првом искуству у романтичној главној улози, "Казабланка" је освојила три Оскара, укључујући најбољи филм. Ликови, дијалози и музика из филма постали су легендарни, а "Казабланка" је с временом постајала све популарнија тако да се константно налази при врху избора најбољих филмова свих времена.